Sanasiippa
Sadat kolmet lahkot kiistoin,
 järkisyin tuo todet julki! –
 Kolkutit sa harhain oveen,
 salat sulta totuus sulki.

 Tositulta ei oo loimu
 viisauskynttilän, mi hohti;
 tositult’ on lemmen liekki,
 mihin perho syöksyi kohti.

 Hafiz vain se hunnun riisti,
 näyttäin aatteen kasvot julki,
 missä turha sanasiippa
 hiuksin käherretyin kulki!

Muhammed Semseddin Hafiz
Runot
Valter Juva